Referat fra gudstjeneste og liturgi udvalget møde den 8. marts 20223

På første møde havde udvalget en drøftelse af, hvordan vi får flere til at komme til højmessen om søndagen.

I den forbindelse havde udvalget en drøftelse af, om der kunne udvikles et koncept, hvor man ved henvendelse til de enkelte menighedsrådsformænd kunne komme ud og facilitere en debat i de enkelte råd – herunder ved evt. medinddragelse af menigheden – om hvordan man lokalt i de enkelte sogne kunne få flere til at komme til højmesserne. I den debat kunne også indgå, hvilken betydning liturgien har for den enkelte kirkegænger ved højmessen, og om eventuelle ændringer i liturgien vil få flere til at komme i kirke eller få andre til at fravælge højmessen.

Meningen med dagens møde var, hvordan vi kunne komme videre med dette ideoplæg – særligt indholdet og hvordan vi i så fald skal være klædt på til at facilitere en sådan debat.

Mange ideer blev drøftet, men førte ikke rigtigt til et resultat, og udvalget er på en måde kørt lidt fast omkring emnet.

Afslutningen på mødet blev, at Palle forsøger at tage kontakt til nogle af de liturgi udvalg, der er nedsat i andre stifter for at høre, hvordan de har grebet arbejdet an.

Palle skal derudover tage en drøftelse med biskop og stiftsråd om og eventuelt hvordan udvalget kan komme videre i arbejdet.

Åse havde efter drøftelsen umiddelbart svært ved ar se, hvordan hun kan bidrage til udvalgets arbejde og ønskede derfor at udtræde af udvalget. Hun stiller sig dog gerne til rådighed for udvalget, hvis der er behov for hendes faglige input.

Palle står for indkaldelse til næste møde.

Ref. Palle Jacobsen